Procesul verbal al ședinței din data de 13.09.2016

În deschiderea şedinţei, un reprezentant al unei firme de distribuţie de aparatură laparoscopică şi endoscopie gastrică a prezentat videoendolaringoscop şi modul de lucru cu acesta.


În continuare, sedința a fost condusă de Managerul General, Dr. Grasu Alis.  

Au fost discutate problemele pe care personalul din teren le întâmpină în utilizarea tabletei. S-a anunţat încă o dată că pentru problemele legate de operarea tabletei, personalul trebuie sa sune la Biroul Informatică unde vor primi sfaturi şi se va face  o centralizare a problemelor sesizate, şi raportarea lor la STS pentru a se căuta rezolvarea acestora.


Cei care nu şi-au ridicat userul şi parola pentru a se loga în aplicaţia Resursă Mobilă, au fost anunţaţi că acestea se găsesc tot la Biroul Informatică.


A fost facută o planificare pentru următoarele 2 săptămâni, pentru continuarea instruirii în lucrul cu tableta, perioada în care o persoană de la IT se va deplasa la sediul microstaţiilor, va răspunde întrebărilor utilizatorilor de tabletă în privinţa utilizării aplicaţiei şi va centraliza eventualele probleme apărute.


Au fost discutate alte probleme organizatorice şi situaţia maşinilor aflate în service.


 Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
